हालांकि आईसैफ केवल उन हमलों को अपनी गिनती में शामिल करता है जिनमें विदेशी सैनिकों को निशाना बनाया गया हो. हमलों में मारे गए आम लोगों को इसमें शामिल नहीं किया जाता है. काट्स का कहना है कि पिछले तीन महीनों में 1,100 आम लोग मारे गए हैं जो बहुत ज्यादा है. 2014 के बाद अफगान सैनिक किस हद तक अपने देश की सुरक्षा को संभालने के काबिल बनेंगे या नहीं, यह चिंता अंतरराष्ट्रीय समुदाय को परेशान कर रही है. "पहले तो हमें यह समझना होगा कि तालिबान तब भी रहेगा. और अफगान सेना को उनके खिलाफ लड़ते रहना होगा." हालांकि काट्स कहते हैं कि अंतरराष्ट्रीय सेना अफगानिस्तान की मदद करती रहेगी और अफगान सेना को अकेला महसूस करने का मौका नहीं मिलेगा.